Diari Oficial de la Generalitat Valenciana


Sumari del DOGV 9338, del 13-05-2022 (2022/4083)

RESOLUCIÓ de 10 de maig de 2022, de la Direcció General de Modernització i Relacions amb l'Administració de Justícia, per la qual es resol definitivament el concurs específic de mèrits per a la provisió de llocs de treball en l'Institut de Medicina Legal i Ciències Forenses de València, convocat per la Resolució de 24 de gener de 2022.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9338

Data del DOGV
:   13-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4083


Data del document
:   10-05-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 10 de maig de 2022, de la Direcció General de Modernització i Relacions amb l'Administració de Justícia, per la qual es resol definitivament el concurs específic de mèrits per a la provisió de llocs de treball en l'Institut de Medicina Legal i Ciències Forenses de València, convocat per la Resolució de 24 de gener de 2022. [2022/4083]  
  
Per la Resolució de 24 de gener de 2022, de la Direcció General de Modernització i Relacions amb l'Administració de Justícia, es va convocar a concurs específic de mèrits la provisió de llocs de treball de cap de servei de Laboratori, cap de servei de Clínica Medicoforense i cap de servei d'Ordenació i Arxiu, de conformitat amb el que estableixen els articles 532 i 533 de la Llei orgànica 6/1985, d'1 de juliol, del poder judicial, i de l'article 49 i següents del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'administració de justícia.  
  
La comissió de valoració, constituïda a aquest efecte en sessió realitzada el passat dia 20 d'abril de 2022, una vegada valorades les dues fases del concurs, va adoptar l'acord de proposar María del Carmen Ferrer Gómez, NIF: 2253\*\*\*\*C, per a l'acompliment del lloc de treball oferit de cap de servei de Clínica Medicoforense; María Mercedes Álvarez Seguí, NIF: 2431\*\*\*\*B, per al lloc de cap del servei de Laboratori, i Santiago Rincón Velázquez, WRB 2469\*\*\*\*E, per al lloc de cap de servei d'Ordenació i Arxiu. Així mateix, es va adoptar l'acord d'exposar l'Acord de la comissió de valoració, juntament amb l'acta corresponent a aquesta sessió en la pàgina web de la Direcció General de Modernització i Relacions amb l'Administració de Justícia, per un termini de deu dies hàbils, comptadors a partir del dia de la seua publicació, de conformitat amb el que s'estableix en la base huitena de la convocatòria.  
  
Resultant que, havent transcorregut el termini d'exposició en la pàgina web esmentada sense que s'haja presentat cap al·legació contra l'Acord de la comissió de valoració de 20 d'abril de 2022, s'eleva a definitiva la mencionada proposta d'adjudicació i nomenament.  
De conformitat amb el que s'estableix en la base deu de la resolució de convocatòria i dels articles 51 i 52 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'administració de justícia, resolc:  
  
  
Primer  
Adjudicar a María del Carmen Ferrer Gómez, NIF: 2253\*\*\*\*C, amb lloc d'origen cap de secció de Policlínica (3107) IML València, el lloc de cap de servei de Clínica Medicoforense de l'Institut de Medicina Legal i Ciències Forenses de València, lloc de treball núm. 3103 (303065).  
  
Segon  
Adjudicar a María Mercedes Álvarez Seguí, NIF: 2431\*\*\*\*B, amb lloc d'origen cap de secció d'Hemogenètica (3112) IML València, el lloc de cap de servei de Laboratori de l'Institut de Medicina Legal i Ciències Forenses de València, lloc de treball núm. 3105 (300125)  
  
  
Tercer  
Adjudicar a Santiago Rincón Velázquez, NIF: 5041\*\*\*\*E, amb lloc d'origen cap de secció de Psiquiatria (3106) IML València, el lloc de cap de servei d'Ordenació i Arxiu de l'Institut de Medicina Legal i Ciències Forenses de València, lloc de treball núm. 3146 (304741)  
  
  
Quart  
Publicar la present resolució en el Boletín Oficial del Estado i en el Diari Oficial de la Generalitat Valenciana, de conformitat amb el que s'estableix en l'article 51 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia.  
  
Cinqué  
El termini per a prendre possessió de la nova destinació obtinguda serà de tres dies hàbils i començarà a comptar a partir de l'endemà del cessament, que haurà d'efectuar-se dins dels tres dies hàbils següents a la publicació de la resolució del concurs en el Boletín Oficial del Estado o en el Diari Oficial de la Generalitat Valenciana.  
  
Contra la present resolució podrà interposar-se recurs potestatiu de reposició davant de la Direcció General de Modernització i Relacions amb l'Administració de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa, comptadors des de l'endemà de la publicació en el Boletín Oficial del Estado.  
  
València, 10 de maig de 2022.- La directora general de Modernització i Relacions amb l'Administració de Justícia: Àngels Bixquert Sanz.